 Akizungumza na gazeti hili, Pluijm, alisema pamoja na mshambuliaji huyo kuanza taratibu katika ufungaji, lakini amekuwa na matumaini makubwa anapokuwa uwanjani, hivyo kupona kwake kumeongeza matumaini ya kushinda mchezo huo.“Najua mchezo utakuwa mgumu, lakini kadri siku zinavyosogea matumaini ya ushindi yanaongezeka baada ya kupona kwa Tambwe, ambaye atakuwa akisaidiana vizuri na Ngoma (Donald).“ Ni kitu kizuri kuona wawili hao wakianza pamoja kwa sababu wakati wowote nategemea kupata bao,” alisema Pluijm. Mholanzi huyo alisema anawajua vizuri wapinzani wao Mgambo ni timu nzuri yenye wachezaji wanaocheza kwa juhudi, lakini hilo halitawasimbua kulingana na aina ya wachezaji aliokuwa nao.Alisema katika mazoezi ya pamoja waliyofanya kwa siku tatu kabla ya kuelekea Tanga, kikosi chake kimeimarika zaidi, hivyo anatarajia kupata ushindi wa mabao mengi zaidi.